b'\n_START_ARTICLE_\nJosip Zupanc\n_START_SECTION_\n\xc5\xbdivljenje in delo\n_START_PARAGRAPH_\nZupanc je kon\xc4\x8dal kmetijsko \xc5\xa1olo na Grmu pri Novem mestu. Slu\xc5\xbebovati je za\xc4\x8del na Ptuju kot de\xc5\xbeelni \xc5\xbeitni nadzornik ter vinarski in\xc5\xa1truktor in nadzornik, po 1. svetovni vojni pa je bil do upokojitve 1935 kmetijski referent na okrajnem glavarstvu Ptuj. Na vinarski in sadjarski \xc5\xa1oli v Mariboru se je v letih 1901\xe2\x80\x931910 udele\xc5\xbeil ve\xc4\x8d te\xc4\x8dajev iz vinogradni\xc5\xa1tva, vinarstva, sadjarstva ter konserviranja sadja in zelenjave._NEWLINE_Zupanc si je prizadeval za obnovo vinogradov, bolj\xc5\xa1e kletarjenje, organizacijo trsni\xc4\x8darstva in vinarskih zadrug ter vodil vinske posku\xc5\xa1nje in razstave. Napisal je knjigo Pravilno konserviranje sadja in vsakovrstne povrtnine za doma\xc4\x8do uporabo (COBISS) (iz\xc5\xa1lo tudi v srbohrva\xc5\xa1\xc4\x8dini), ter objavil nad 80 \xc4\x8dlankov v KMD.'